**Լևոն Պաչաջյան** (սեպտեմբերի 20, 1983(1983-09-20), Երևան, Հայկական ԽՍՀ, ԽՍՀՄ), հայ ֆուտբոլիստ, շվեդական «Լինչյոպինգ Սիթի» ֆուտբոլային ակումբի կիսապաշտպան։ Հանդես է եկել Հայաստանի ազգային հավաքականում։

Ակումբային կարիերա
------------------

Լևոն Պաչաջյանը ծնվել է Երևանում։ Յոթ տարեկան հասակում սկսել է զբաղվել ֆուտբոլով։ Դպրոցում ապագա մարզիչ Ռոբերտ Մուրադյանի դուստրը հայտարարել է, որ կատարվելու է 1983 թվականին ծնված տղաների ընդունելություն «Մալաթիա» ֆուտբոլային դպրոց։ Փաչաջյանն իր մի քանի դասընկերների հետ ցանկություն է հայտնել մասնակցել։ Նրա ընտանիքում շատերն էին զբաղվել ֆուտբոլով։ Պապը Հունաստանում ապրելու ժամանակ մարզվելէ մայրաքաղաքային ԱԵԿ-ում։ Հորեղբայրը՝ Պավել Պաչաջյանը, եղել է պրոֆեսիոնալ ֆուտբոլիստ խորհրդային տարիներին,իսկ հետագայում աշխատել է որպես մարզիչ «Մալաթիա» ֆուտբոլային դպրոցում (հենց նա է ֆուտբոլ բերել Էդգար Մանուչարյանին)։ Պավել Պաչաջյանի որդին՝ Ասքանազ Պաչաջյանը, նույնպես եղել է պրոֆեսիոնալ ֆուտբոլիստ, որը մի որոշ ժամանակ Լևոն Պաչաջյանի հետ հանդես է եկել «Զվարթնոց-ԱԱԼ» ակումբում։ Դրանից բացի, Պաչաջյանի տունը գտնվել է «Մալաթիա» ֆուտբոլային դպրոցի մոտ, որի տարածքում ներկայում տեղակայված է «Բանանցի» բազան։ Պատանեկան տարիքում Լևոն Փաչաջյանն զբաղվել է կարատեով ու ջրացատկով, սակայն հետո ընտրել է ֆուտբոլը։

Լևոն Պաչաջյանի առաջին պրոֆեսիոնալ ակումբը դարձել է Աբովյանի «Կոտայքը», որն այդ ժամանակ 1983 թվականին ծնված ամբողջ թիմին հրավիրել է պայմանագիր կնքելու։ Բոլորը համաձայնել են պայմաններին, սակայն երկու տարի անց ֆինանսական խնդիրների պատճառով ստիպված են եղել հեռանալ ակումբից։

2007 թվականին Լևոն Պաչաջյանը դարձել է Հայաստանի լավագույն խաղացող՝ առաջ անցնելով իր թիմակիցներ Սարգիս Հովսեփյանից ու Ռոբերտ Արզումանյանից։ Մրցաշրջանի ավարտից հետո տեղափոփվել է արտասահմանյան ակումբ։

Լևոն Պաչաջյանի նոր ակումբը դարձել է շվեդական ԳԱԻՍ-ը Գյոթեբորգից, որի հետ Պաչաջյանը պայմանագիր է կնքել 2008 թվականի սկզբին։ Թիմում մեկ մրցաշրջան անցկացնելուց հետո նա հրավեր է ստացել հունական Սալոնիկ քաղաքի ՊԱՈԿ ակումբից։ Պաչաջյանը պատրաստ է եղել պայմանագիր կնքել, սակայն վերջին պահին գործակալը հայտնել է, որ ակումբի նախագահը փոխել է որոշումը։ Ավելի ուշ հայտնի է դարձել, որ Պաչաջյանի փոխարեն նախընտրել են այլ ֆուտբոլիստի։ Հետագայում Պաչաջյանը վարձավճարով տեղափոխվել է նորվեգական «Ֆրեդրիկստադ»։ 2009 թվականին Պաչաջյանը տեղափոխվել է «Սանատ Նաֆտ», որը հանդես էր գալիս Իրանի բարձրագույն լիգայում։ 2010 թվականի նոյեմբերին խփել է իր առաջին գոլը ակումբի կազմում՝ գրավելով «Էստեգլյալի» դարպասը հանդիպման 76-րդ րոպեին։ 2012 թվականին տեղի է ունեցել փոքր անըմբռնողություն Պաչաջյանի ու թիմի գլխավոր մարզչի միջև, ինչի պատճառով նա մի որոշ ժամանակ չի ընդգրկվել թիմի հայտացուցակում՝ մասնակցելու ակումբի խաղերին։ Ամռան կեսերին գործակալն սկսել է նոր ակումբ փնտրել Պաչաջյանի համար։ Նրա տեղափոխության պատճառը եղել է գլխավոր մարզչի հետ հարաբերությունների վատացումը։ Պաչաջյանը հնարավոր է համար իր վերադարձը թիմ, եթե այն գլխավորեր այլ մասնագետ։

Օգոստոսի կեսերին Պաչաջյանը ցանկություն է հայտնել վերադառնալ Հայաստան, եթե առաջարկներ չլինեն արտասահմանյան ակումբներից։ Մեկ շաբաթ անց «Շիրակի» գլխավոր մարզիչ Վարդան Բիչախչյանը հայտարարել է, որ ակումբը պայմանագիր է կնքել Պաչաջյանի հետ։

Կարիերան հավաքականում
---------------------

Հայաստանի հավաքականում իր նորամուտը Լևոն Պաչաջյանը կատարել է 2004 թվականի փետրվարի 18-ին Կիպրոսի Պաֆոս քաղաքում՝ մասնակցելով Հունգարիայի հավաքականի դեմ ընկերական խաղին, որում Հայաստանի հավաքականը պարտվել է 0:2 հաշվով։ Հավաքականի կազմում Պաչաջյանն իր առաջին գոլը խփել է 2008 թվականի մայիսի 28-ին Տիրասպոլում կայացած Մոլդովայի հավաքականի դեմ ընկերական խաղում։ Նույն խաղում նա գլխով գոլային փոխանցում է կատարել Մարկոս Պիզզելլիին, որն էլ բացել է խաղի հաշիվը։ Հանդիպումն ավարտվել է 2:2 հաշվով։ 2010 թվականին Բելառուսի հավաքականի դեմ ընկերական խաղում Պաչաջյանը դարձել է Հայաստանի հավաքականի միակ գոլի հեղինակը։ Հանդիպումն ավարտվել է 3:1 հաշվով հօգուտ Բելառուսի հավաքականի։ Պաչաջյանը մասնակցել է Հայաստանի հավաքականի հաջորդ խաղին, որը տեղի է ունեցել օգոստոսի 11-ին «Հրազդան» մարզադաշտում ընդդեմ Իրանի հավաքականի։ Սկզբում Հայաստանի հավաքականը հաղթում էր 1:0 հաշվով, սակայն Պաչաջյանը չի իրացրել իր 11 մետրանոցը, ինչից հետո հակառակորդը հավասարեցրել հաշիվը, ապա առաջ անցել, իսկ խաղի ավարտին իրացրել են 11 մետրանոցը։

Անձնական կյանք
--------------

Հարությունը և Լյուսիա Պաչաջյանների որդին է։ Հորեղբոր որդու՝ Ասքանազ Պաչաջյանի հետ հանդես է եկել «Զվարթնոց-ԱԱԼ» ակումբում։ Ամուսնացած է, կնոջ անունն Անի է, աղջկանը՝ Միլենա։ Օգոստոսի 10-ին ծնվել է Լևոն Պաչաջյանի որդին։ Լևոն Պաչաջյանը սիրում է ժամանակ անցկացնել բնության գրկում, հոբբին նկարչությունն է։

Ձեռքբերումներ
-------------

Հայաստան «Զվարթնոց-ԱԱԼ»

Հայաստանի գավաթի խաղարկության եզրափակչի մասնակից – 2002

Հայաստան «Փյունիկ»

Թիմային
* Հայաստանի չեմպիոն – 2003, 2004, 2005, 2006, 2007
* Հայաստանի գավաթի դափնեկիր – 2004
* Հայաստանի գավաթի խաղարկության եզրափակչի մասնակից – 2006
* Հայաստանի Սուպերգավաթի դափնեկիր – 2004, 2005, 2007
* Հայաստանի Սուպերգավաթի խաղարկության եզրափակչի մասնակից – 2003, 2006

Անհատական
* Հայաստանի լավագույն կիսապաշտպան – 2003
* Հայաստանի լավագույն ֆուտբոլիստ 2007

Հայաստան «Շիրակ»

* Հայաստանի չեմպիոն – 2012/2013

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  «Левон Пачаджян. Три клуба за пятилетку» (ռուսերեն). Sobesednik.am. 04.05.2012. Արխիվացված օրիգինալից 2012 թ․ օգոստոսի 19-ին. Վերցված է 15.08.2012-ին.
5. ↑  «Левон Пачаджян: если переход не состоится, вынужден буду вернуться в «Санат Нафт»» (ռուսերեն). ArmFootball.com. 11.06.2012. Արխիվացված օրիգինալից 2012 թ․ օգոստոսի 19-ին. Վերցված է 15.08.2012-ին.
6. ↑  «Левон Пачаджян: не исключено, что вернусь в «Санат Нафт»» (ռուսերեն). ArmFootball.com. 15.07.2012. Արխիվացված օրիգինալից 2012 թ․ օգոստոսի 19-ին. Վերցված է 15.08.2012-ին.
7. ↑  «Левон Пачаджян намерен продолжить карьеру в армянском клубе» (ռուսերեն). ArmFootball.com. 15.08.2012. Արխիվացված օրիգինալից 2012 թ․ օգոստոսի 19-ին. Վերցված է 15.08.2012-ին.
8. ↑  «Левон Пачаджян подписал контракт с «Шираком»» (ռուսերեն). ArmFootball.com. 21.08.2012. Արխիվացված օրիգինալից 2012 թ․ հոկտեմբերի 3-ին. Վերցված է 21.08.2012-ին.
9. ↑  «Профиль Левона Пачаджяна» (անգլերեն). Armfootball.tripod.com. Արխիվացված օրիգինալից 2012 թ․ մայիսի 2-ին. Վերցված է 15.7.2010-ին.
10. ↑  «Протокол матча Молдавия—Армения» (անգլերեն). Armfootball.tripod.com. Արխիվացված օրիգինալից 2012 թ․ մայիսի 2-ին. Վերցված է 15.7.2010-ին.
11. ↑  «Протокол матча Белоруссия—Армения» (անգլերեն). Armfootball.tripod.com. Արխիվացված օրիգինալից 2012 թ․ մայիսի 2-ին. Վերցված է 15.7.2010-ին.
12. ↑  «У Левона Пачаджяна родился сын!» (ռուսերեն). ArmFootball.com. 11.08.2012. Արխիվացված է օրիգինալից 2012 թ․ օգոստոսի 19-ին. Վերցված է 15.08.2012-ին.

Արտաքին հղումներ
----------------

* Լևոն Պաչաջյանի էջը ՀՖՖ-ի պաշտոնական կայքում (հայ.), (անգլ.), (ռուս.)
* Ֆուտբոլիստի էջը footballdatabase.eu կայքում(անգլ.)
* Ֆուտբոլիստի էջը *FootballFacts.ru* կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)


|  |  |  |  |
| --- | --- | --- | --- |
| 

| * դ
* ք
* խ
Հայաստանի լավագույն ֆուտբոլիստ |
| --- |
|  |
| 
* 1992. Հովսեփյան
* 1993. Շահգելդյան
* 1994. Ավետիսյան
* 1995. Հովսեփյան
* 1996. Պետրոսյան
* 1997. Վարդանյան
* 1998. Ոսկանյան
* 1999. Աբրահամյան
* 2000. Պետրոսյան
* 2001. Մինասյան
* 2002. Քարամյան
* 2003. Արա Հակոբյան
* 2004. Մանուչարյան
* 2005. Արամ Հակոբյան
* 2006. Շահգելդյան
* 2007. Պաչաջյան
* 2008. Հովսեփյան
* 2009. Մխիթարյան
* 2010. Մկրտչյան
* 2011. Մխիթարյան
* 2012. Մխիթարյան
* 2013. Մխիթարյան
* 2014. Մխիթարյան
* 2015. Մխիթարյան
* 2016. Մխիթարյան
* 2017. Մխիթարյան
* 2018. Պիզելի

 |

 |


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · svenskfotboll.se · Transfermarkt (խաղացող) |

 |